ટાર્ગેટનો પીછો કરવા ઉતરી રાજસ્થાન રોયલ્સની વિકેટો શરૂઆતમાં જ પડી ગઇ હતી. એક સમયે મેચમાં ચેન્નઇની જીત આસાન બની ગઇ હતી પણ ધોનીનાં કહેવા અનુસાર જે લેન્થમાં બોલીંગ કરવાનું કહેવામાં આવ્યુ હતુ તે મુજબ બોલીંગ ન થતા મેંચમાં અમારી પકડ કમજોર થઇ ગઇ અને આખરે રોયલ્સ જીત મેળવવામાં સફળ રહ્યુ હતુ. ધોનીએ વધુમાં કહ્યુ કે, તમને જે તરફ બોલીંગ કરવાનું કહેવામાં આવ્યુ હોય તે જ એરિયામાં બોલ ફેંકવાનો હોય છે. માત્ર પ્લાન બનાવવો જ નહી પણ તેને અમલમાં મુકવો પણ જરૂરી છે, અમે એક સારો ટાર્ગેટ બોર્ડ ઉપર મુક્યો હતો પણ બોલરોએ અમારો પ્લાન બગાડી દીધો.